Obecné zastupiteľstvo vo Svederníku na základe ustanovenia §8a zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov vydáva toto

**VŠEOBECNE ZÁVÄZNÉ NARIADENIE**

**OBCE SVEDERNÍK**

**VZN č. 2/2021**

**O URČENÍ SPÁDOVEJ MATERSKEJ ŠKOLY PRE DETI S TRVALÝM POBYTOM V OBCI, KTORÉ PLNIA POVINNÉ PREDPRIMÁRNE VZDELÁVANIE**

**§1**

**Určenie spádovej materskej školy**

1. Obec Svederník vytvára podmienky na plnenie povinného predprimárneho vzdelávania v materskej škole, ktorej je zriaďovateľom.
2. Spádovou materskou školou pre deti s trvalým pobytom na území obce Svederník, ktoré plnia povinné predprimárne vzdelávanie, je Materská škola, Svederník č.21, 013 32.
3. Dieťa s trvalým pobytom v obci môže plniť povinné predprimárne vzdelávanie aj v inej ako spádovej materskej škole uvedenej v ods.2, ak ho riaditeľ tejto materskej školy prijme na povinné predprimárne vzdelávanie.
4. Riaditeľ spádovej materskej školy uvedenej v ods. 2 je povinný prednostne prijať na povinné predprimárne vzdelávanie deti s trvalým pobytom v obci Svederník a deti umiestnené v zariadení na základe rozhodnutia súdu.

**§2**

**Záverečné ustanovenia**

Návrh tohto VZN bol zverejnený vyvesením na úradnej tabuli a webovom sídle Obce Svederník dňa 31.8.2021 pod číslom 2/2021.

Obecné zastupiteľstvo obce Svederník schválilo toto všeobecne záväzné nariadenie dňa ............ uznesením č. ........................

Toto VZN bolo vyhlásené vyvesením na úradnej tabuli a webovom sídle Obce Svederník dňa ..................... pod číslom .................... čím, nadobudlo právoplatnosť.

Toto VZN nadobúda účinnosť dňa ............................

Vo Svederníku, dňa .......................

|  |
| --- |
| Mgr. Roman Lisický |
| starosta obce |